Timothy

Timothy er et engelsk mannsnavn dannet av gammelgreske ledd som betyr «ære» og «gud». Navnet er vanlig blant annet i USA og Storbritannia.

Etymologi
Timothy er en engelsk form av Timotheus, den latinske skrivemåten av det greske navnet Timótheos (gresk: Τιμοθεος). Navnet er dannet av leddene timáo, «ære», og theos, «gud». Navneleddene kan videre spores tilbake til de urindoeuropeiske leddene *kweie-, «ære», og *dhes-, «religion».

Timothy har videre gitt opphav til de engelske navnene Tim og Timmy.

Latinske Timotheus har også gitt opphav til blant annet skandinaviske Tim, finske og estiske Timo, slovakiske og slovenske Timotej og italienske, portugisiske og spanske Timoteo.

Gammelgreske Timotheos har også gitt opphav til blant annet gammelkirkeslaviske Timothei og videre til rumenske Timotei og russiske Timofej.

Utbredelse
Timothy var et vanlig navn i England fra 1950-årene til 1980-årene.

Timothy har vært et populært navn i USA fra 1940-årene og hadde en popularitetstopp med 1.6% i 1967.

|}

 Kjente personer med navnet 
Personene i listen er ordnet kronologisk etter fødselsår.
Timothy Leary (1920–1996), amerikansk skribent
Timothy Dalton (født 1946), britisk skuespiller
Timothy Spall (født 1957), britisk skuespiller
Timothy Treadwell (1957–2003), amerikansk filmskaper og bjørneentusiast
Timothy Olyphant (født 1968), amerikansk skuespiller
Timothy McVeigh (1968–2001), amerikansk massemorder
Timothy Snyder (født 1969), amerikansk historieprofessor
Timothy Sykes (født 1981), amerikansk forretningsmann
Timothy DeLaGhetto (født 1986), amerikansk rapper
Timothy Strøm-Pedersen (født 1988), norsk fotballspiller

Annen bruk av navnet
Tonight med Timothy Dahle, norsk TV-program fra 2003
Timothy Foxx, engelsk klesmerke

Referanser

Eksterne lenker

Kategori:Mannsnavn
Kategori:Navn brukt i dansk
Kategori:Navn brukt i engelsk
Kategori:Navn brukt i finsk
Kategori:Navn brukt i norsk
Kategori:Navn brukt i svensk
Kategori:Navn fra dyder og visdom
Kategori:Navn fra guddommelige referanser
Kategori:Navn med gammelgresk opprinnelse
Kategori:Navn med urindoeuropeisk opprinnelse